Museum Chasa Jaura a Valchava
Art contemporan en ina chasa purila istorica

Purtret
La Chasa jaura a Valchava è il museum istoric da vallada da la Val Müstair. L'exposiziun da la cultura da viver e d'abitar tradiziunala vegn cundida regularmain cun art e cun lavur culturala contemporana e surregiunala.

En l'anteriura chasa purila – en ses vestgì actual che datescha dal 18avel tschientaner tempriv – sa chatta tranter auter ina ferrera istorica, ina chascharia d'alp ed ina cuschina.

Las exposiziuns alternantas confereschan a la Chasa jaura a medem temp la funcziun d'in center modern d'art e da cultura. Ils artists engiadinais Jacques Guidon e Guido Baselgia èn vegnids ospitads en la Chasa jaura gist uschia sco la fotografa da Turitg ed artista da video Annelies Štrba u la pictura americana Max Cole. 

Prelecziuns, teaters e referats cumpletteschan il program d'occurrenzas.